polyglot-tagger/wikipedia-language-snippets-filtered huggingface dataset:
Entiselle ratalinjaukselle, joka käsittää 10 metrin levyisen maakaistaleen, rakennettiin 1,3 kilometrin pituinen yleinen kävelytie, "luontopolku", joka johtaa etelästä Boulevard de Montmorencyltä läheltä Porte d'Auteuiliä entiselle Gare de Passy-la-Muettelle saakka.
Radalle suunniteltiin myös raidetaksiliikennettä tai myöhemmin eräänlaista automatisoitua pienoismetroa, joiden oli määrä palvella vuodeksi 1989 suunniteltua, mutta peruutettua maailmannäyttelyä tai mahdollisesti vuoden 2000 olympiakisoja, joita Pariisikin aikoi hakea.
Se avattiin vaiheittain vuosien 1852 ja 1869 välillä, aluksi ainoastaan tavara-, mutta myöhemmin myös henkilö­liikenteelle, lukuun ottamatta Auteuilin ja Boulognen välistä osuutta, Auteuilin linjaa, joka jo vuonna 1854 avattiin henkilö­liikenteelle, mutta oli vuodesta 1867 lähtien vain tavara­liikenteen käytössä.
Liikenteen helpottamiseksi sen ja katujen risteyskohdissa tasoristeykset poistettiin vuoden 1889 maailmannäyttelyn edellä rakentamalla itään, varsinkin Cours de Vincennesin kohdalle, noin viisi metriä korkea ratapenger ja kaivamalla rata pohjoisosistaan noin 6–7 metrin syvyyteen.
Sen yhdisti toisiinsa Pariisin eri asemilta eri suuntiin johtavat säteittäiset radat ja mahdollisti tavaroiden siirron radalta toiselle, mutta sillä oli myös sotilaallinen tehtävä Pariisin linnoitusten huoltoreittinä, joka strategisista syistä oli rakennettava linnoitusketjun sisäpuolelle.
Boulevard Victorin luona oleva yhdysraide, joka tunnettiin myös nimellä "Point X" , katkaistiin muutamaksi kuukaudeksi ja avattiin jälleen vuoden 2007 alussa, kun raitiolinjaa T2 jatkettiin Porte de Versaillesille, minkä jälkeen linjan jatke osittain kulkee aivan Boulevard Périphériquen vieressä.
Entisen Gare des Meuniersin eli Gare Rue Claude-Decaenin välisestä, Rue des Meuniers'n ja Rue Claude-Decaenin välillä olevasta osuudesta Jean-Claude Varin on tehnyt viranomaisten kanssa virallisen sopimuksen, että kuvataiteilijoilla on pääsy radalle maisemamaalausta varten.
Radan nykyisin jäljellä oleva osuus on 23 kilometrin pituinen ja ulottuu Gare Saint-Lazarelle johtavalta radalta, läheltä Porte de Clichytä Pariisin pohjoisrajalla, Pariisin itäosien kautta Gare des Invalidesille johtavalle radalle Pariisin etelärajalle.
Barokkityylistä umpipihan muodostavaa luostarirakennusta alettiin rakentaa vuonna 1703, kun apotti Maurus von Roll laski uuden luostarin peruskiven einsiedelniläisen maallikkoveljen, Vorarlbergin koulukuntaan kuuluneen arkkitehti Caspar Moosbruggerin suunnitelmien toteuttamiseksi.
Siinä missä edellisinä vuosikymmeninä kauppakeskuksia avattiin lähinnä suurimpiin kasvukeskuksiin ja keskisuurten kaupunkien ydinkeskustoihin, 2010-luvulla kauppakeskukset yleistyivät myös ruuhka-Suomen ulkopuolella sijaitsevien kaupunkien laitamilla.
Muita merkittäviä 2010-luvulla valmistuneita rakennuksia ovat muun muassa Vantaan Pyhän Laurin kappeli , Helsingin Musiikkitalo , Seinäjoen uusi kaupunginkirjasto Apila , Kangasala-talo , Helsingin Uusi lastensairaala sekä Metropolia-ammattikorkeakoulun Myllypuron kampus .
2010-luvun suosituimpia viihdeohjelmia ovat olleet muun muassa humoristisuudestaan tunnetut Putous ja Posse, ajankohtaisia asioita käsittelevät satiirisarjat YleLeaks ja Noin viikon uutiset sekä musiikkiohjelmat Vain elämää ja SuomiLOVE.
Esimerkiksi /d/ voi omaperäisessä sanastossa esiintyä vain yhdistelmässä /hd/ ja /ŋ/ yhdistelmässä /ŋk/, mutta lainasanoissa muutkin yhdistelmät ovat mahdollisia, esimerkiksi /nd/ sanassa kandidaatti ja /ŋn/ sanassa kognitio.
Kaudella 2014–2015 Strömwall ehti pelata Lakersissa 21 runkosarja- ja kuusi Mestarien liigan ottelua, kunnes hän siirtyi joulukuussa 2014 kevääseen 2016 asti kestävällä sopimuksella synnyinkaupunkiinsa Luleå HF:n joukkueeseen.
La Revue scientifique -lehdessä kirjoitettiin: ”Vaikka Ranskassa ei juuri kuulu ääniä, jotka nousisivat näiden tutkimusten pohjimmaista legitimiteettiä vastaan, ei voida välttyä kuulemasta huhujen kaikuja, jotka lakkaamatta vahvistuvat ulkomailla, epäilyksen ja pettymyksen huhuja.
Kjelmøyn keramiikka on Norjan, Ruotsin, Suomen ja Venäjän valtioiden alueilta löydetty varhaismetallikauteen ja rautakauteen liittyvä lähinnä pohjoisskandinavinen keramiikanvalmistuksen tyylisuunta, joka luetaan kuuluvaksi asbestikeramiikkaan.
Kjelmøyn keramiikkalöytöjen painopiste on pohjoisessa ja löytöjen laaja leviämisalue etelässä voidaan perustella hajanaisilla keramiikka löydöillä sekä niitä tukevilla muilla muinaislöydöillä, jotka liittyvät yleensä Kjelmøyn keramiikkaan.
Joukkoliikennejärjestelmien vertailussa vuonna 2007 ja Laajasalon raidevaihtoehtojen järjestelmätarkastelussa vuonna 2008 tutkittiin metron, linja-auton ja raitiotien hyötykustannussuhteita, ja selvitysten perusteella esitettiin, että suunnittelua jatkettaisiin ensisijaisesti raitiovaihtoehdon pohjalta.
Se valitsi sveitsiläisen filosofin Emer De Vettelin kirjassaan Le Droit des gens; ou, Principes de la loi naturelle appliqués à la conduite et aux affaires des nations et des souverains (”Kansojen laki eli luonnolliset periaatteet sovellettaviksi kansojen ja valtioiden välisissä kysymyksissä”) esittämän vallan tasapaino-opin.
Käyttö riippui siitä, millä reitillä tambo sijaitsi ja kenen sitä sallittiin käyttää, mutta suurin osa niistä oli kuitenkin tarkoitettu pelkiksi viestinvälitysasemiksi, sillä chaskeille oli erilliset rakennukset, chaskiwasit, joissa he lepäsivät ja majoittuivat.
Vuonna 1982 Nestlé luopui osuudestaan, ja vuonna 1983 ainoaksi omistajaksi jäänyt Fazer myi Go-Innin liiketoiminnan silloiselle toimitusjohtajalle Eila Kuurmalle, jonka Center-Inn-perheyhtiöstä tuli sittemmin merkittävä tekijä Helsingin ravintolaelämässä.
Hän pelasi kuudessa runkosarja- ja neljässä CHL-ottelussa, kunnes lokakuussa 2016 Lukko vuokrasi Karjalaisen loppukaudeksi Hämeenlinnan Pallokerhoon, kun joukkue hankki muutamaa päivää aiemmin maalivahtiosastolleen kokeneen Jakub Štěpánekin.
Uljas-lehden toimitustyössä Ruuth tutustui laajasti Suomen urheilupiireihin, ja hän oli mukana perustamassa useita alan yhdistyksiä, kuten Suomen Kennelklubia, Suomen Kalastusseuraa, Suomen Matkailijayhdistystä ja Ylioppilaiden Urheiluyhdistystä.
maaliskuuta suomalaiset yrittivät aamuyöstä alkaneella vastahyökkäyksellään saada takaisin edellisenä päivänä menetettyjä asemiaan JR 8:n lohkolla, mutta jo puolentoista tunnin jälkeen hyökkäys oli keskeytettävä neuvostojoukkojen vastatoimien vuoksi.
helmikuuta puna-armeijan yksiköt etenivät divisioonan lohkolla edelleen hitaasti, mutta voimakkaampi hyökkäys kohdistui divisioonan oikeaa naapuria vastaan , joka joutui jättämään asemansa hyvinkin nopeasti aiheuttaen divisioonan joukkoihin kohdistuvan sivustauhan.
Hyppyleikkauksen jälkeen kuvamateriaali muuttuu kirkkaammaksi, jolloin näkyy, että hahmolla on yllään ruttolääkärin puku, pitkä, tumma pitkähihainen ja hupullinen viitta, jonka kasvopuolella on pitkä, alaspäin osoittava tumma nokka ja suojalasit.
Vappuna 1946 Helsingissä tapahtuneiden vähäisten poliittisten levottomuuksien jälkipuinnin yhteydessä Tetri kuitenkin ehdotti Valpon toimivaltuuksien huomattavaa laajentamista muun muassa virkanimitysten kontrollointiin, sensuurin tiukentamista sekä Valpon arvostelun ja välirauhansopimuksen vastaisten tekojen kriminalisointia.
Kaarlo Tetri (29. maaliskuuta 1914 Yläsommee, Viipurin maalaiskunta – 27. lokakuuta 2001 Kauniainen) oli suomalainen juristi ja virkamies, joka toimi Valtiollisen poliisin päällikkönä kahden kuukauden ajan maalis–toukokuussa 1946.
Helmikuussa 1974 Louko vuokrasi yhdessä kahden muun vaasalaistaiteilijan Pentti Uusikylän ja Jorma Haaviston kanssa työtiloiksi Vaasan Palosaaressa sijainneen tyhjillään olleen Wolffin jugendhuvilan, joka oli aiemmin ollut Vaasan puuvillatehtaan johtajan asuntona.
Nämä kadut Arkadiankatu leikkaa noin 30 asteen kulmassa Välittömästi ratakuilun ylittävän sillan länsipuolella Arkadiankatu kulkee Luonnontieteellisen museon rakennuksen ohi, jonka julkisivu kuitenkaan ei ole Arkadiankadun vaan Pohjoisen Rautatiekadun suuntainen ja jonka osoitteenakin käytetään Pohjoista Rautatiekatua.
Kun kolera vuonna 1892 levisi Aasiasta Venäjälle ja sen voitiin odottaa leviävän myös Suomeen, rakennettiin Töölöön suunnilleen nykyisen Kauppakorkeakoulun paikalla sijainneelle kalliolle väliaikaiseksi tarkoitettu sairaalarakennusryhmä, joka tunnettiin nimellä Koleraparakit.
Osuuskunnat ovat vapaaehtoisia organisaatioita, jotka ilman sukupuolista, yhteiskunnallista, rodullista, poliittista tai uskonnollista syrjintää ovat avoimia kaikille, jotka voivat käyttää osuuskunnan palveluja ja ovat valmiita noudattamaan jäsenyyden velvoitteita.
Ylijäämän jäsenistö osoittaa yhteen tai useampaan seuraavista tarkoituksista: osuuskunnan kehittämiseen, rahastoihin, joista ainakin osa on jakamattomia, palautuksiin jäsenille palvelujen käytön suhteessa tai jonkin jäsenistön hyväksymän toiminnan tukemiseen.
Tarinan mukaan ne olisi alun perin kehitetty maailman ensimmäisenä osuuskauppana pidetyn, vuonna 1844 perustetun Rochdale Society of Equitable Pioneers -osuuskunnan piirissä Britanniassa, mutta todellisuudessa ne muotoutuivat vähitellen käytännön toiminnan kautta ja niitä oli välillä enemmän, välillä vähemmän kuin ne tunnetut seitsemän pääperiaatetta, jotka hyväksyttiin vuonna 1937 Kansainvälisen Osuustoimintaliiton ICA:n periaatteiksi ruotsalaisen Anders Örnen toimittamina:
Suomenlinnan hoitokunnan ylin päättävä elin on 3–4 kertaa vuodessa kokoontuva johtokunta, joka koostuu neljän ministeriön, Helsingin kaupungin, Museoviraston, Senaatti-kiinteistöjen, Helsingin seurakuntayhtymän, Suomenlinnan asukkaiden sekä hoitokunnan edustajista.
Virstanpylväitä Victoriavillen kasvaessa olivat sittemmin muun muassa sairaalan perustaminen, Hôtel-Dieu d’Arthabaska ‑hotellin rakentaminen vuonna 1931; Collège du Sacré-Coeur ‑seminaarin perustaminen vuonna 1942; huonekalu- ja puutyöalan koulun École Québécoise du Meuble et du Bois Ouvrén perustaminen vuonna 1965 ja suunnilleen lukiota vastaavan Cégep de Victoriaville ‑oppilaitoksen perustaminen Collège du Sacré-Coeur ‑seminaarilta jääneisiin tiloihin vuonna 1969.
Siellä sijaitsevat muun muassa suuri meijerialan yritys Lactantia, kaksi kauppakeskusta (”La Grande Place des Bois-Francs” ja ”Le Centre de Victoriaville”), Cégep de Victoriaville ‑oppilaitos ja vanhahtava, mutta yhä vilkkaana toimiva ostosalue Rue Notre-Dame ‑kadun varrella.
Kesäkuussa 1993, kun Sainte-Victoire-D'Arthabaskan, Arthabaskan ja Victoriavillen kunnat yhdistettiin Victoriavillen kaupungiksi, ainutlaatuinen ja paikallisten asukkaiden arvostama intiaanikielinen nimi ”Arthabaska” haluttiin säilyttää näkyvillä, erityisesti maakunnallisen aluekunnan ja kaupungin ainoan vuoren nimissä.
Apostolaatti sisältää kolme ulottuvuutta: uskon, toivon ja rakkauden henkilökohtainen sisäistäminen, Kristuksen perheessä, josta kirkko on kuin pienoismalli, toimiminen ja osallistuminen sen julkiseen toimintaan ja osallistuminen uskon julistamiseen, jumalanpalvelukseen ja hyväntekeväisyystoimintaan.
Myös NASDAQ-pörssissä noteeratun Iridiumin osakkeet putosivat merkittävästi uutisten seurauksena, sillä yhtiön oli tarkoitus laukaista uuden Iridium NEXT -konstellaationsa ensimmäiset satelliitit vielä syyskuun lopulla Falcon 9 -raketin kyydissä.
Conrad Michael Richter (13. lokakuuta 1890 Tremont, Pennsylvania, Yhdysvallat – 30. lokakuuta 1968 Pottsville, Pennsylvania, Yhdysvallat) oli yhdysvaltalainen kirjailija, jonka lyyristen teosten aiheena oli pääasiassa elämä Yhdysvaltojen rajaseudulla eri aikoina.
Valtavan suosion saivat esimerkiksi Andrei Tarkovskin ohjaama Andrei Rubljov , Emil Lotjanun Mustalaisleiri muuttaa taivaaseen ja Akira Kurosawan vanhoilla päivillään ohjaama Dersu Uzala , jonka presidentti Kekkonenkin kävi katsomassa kahteen kertaan.
Kosmos-Filmi ja sen Mannerheimintiellä sijainnut Capitol-elokuvateatteri oli sodan jälkeen luovutettu rauhansopimuksen nojalla Neuvostoliitolle: yhtiön perustajan Gustaf Molinin leski Larissa oli mennyt naimisiin saksalaisen Friedrich Emil Köhlerin kanssa, ja Kosmos-Filmin tulkittiin näin ollen olevan saksalaista omaisuutta.
Kirjain­merkkien lisäksi tuotiin markkinoille erikois­merkki­arkkeja muun muassa teknisen piirustuksen tarpeisiin sekä rasteri­arkkeja, joilla sanoma­lehtien pila­piirtäjät ja sarja­kuvan­tekijät voivat helposti luoda piirroksiinsa paino­kelpoisia, pienistä pisteistä muodostuvia harmaa­sävyjä.
Muista moderneista ohjelmointikielistä poiketen Rust toteuttaa muistinhallinnan turvallisuuden ajoajan sijaan kielen syntaksissa ja ohjelman kääntämisen aikana, mikä tarkoittaa lisää rajoituksia ohjelmoijalle, mutta enemmän nopeutta ohjelman ajoon, jotta tehossa ei hävittäisi perinteisille ohjelmointikielille.
Kilpailussa Norris oli ajamassa voittoon, mutta hän ei tullut tallin kehotuksesta huolimatta vaihtamaan välikelin renkaita kilpailun viiden viimeisen kierroksen aikana alkaneen sateen myötä, minkä seurauksena Norris ajoi ulos radalta ja sijoittui kilpailussa lopulta seitsemänneksi.
Etelämmäksi kuten Rue Saint-Dominiquen, Rue de Grenellen, Rue de Varennen, Rue de Babylonen ja Rue de Sèvresin varrelle hakeutuivat ensimmäisinä luostarit: dominikaanien noviisilaitos , Dames de Bellechasse , Filles de Saint-Joseph , teatiinit , karmeliitat ja Pariisin ulkolähetysseura .
Haussmannin kaupunki­uudistuksen vaikutukset Faubourg Saint-Germainissa rajoittuivat siihen, että vuoden 1866 jälkeen Boulevard Saint-Germain ja Rue de Solférino puhkaistiin aikaisempien rakennuskorttelien halki, samoin kuin alueella oleva Boulevard Raspailin pohjoispää.
Hovimarsalkkana toiminut paroni Axel Gabriel Leijonhufvud avusti kuitenkin häntä ja vuonna 1773 Swedenmarck meni naimisiin itseään 25 vuotta vanhemman majuri Carl Fredrik Tollin kanssa, joka omisti Uudellamaalla Åminnen kartanon Pohjan pitäjässä, Olsbölen kartanon Tenholassa ja Kourlan kartanon Vihdissä.
Kaudeksi 2015–2016 Taratuhin siirtyi Jugra Hanty-Mansijskiin, josta hän siirtyi kaudeksi 2016–2017 vuoden mittaisella sopimuksella jo uransa kuudenteen KHL-joukkueeseen sekä seitsemänteen Venäjän pääsarjajoukkueeseen, Amur Habarovskiin.
Runeberginkatu oli aiemmin yksisuuntainen pohjoisesta etelään Eteläisen Rautatiekadun ja Arkadiankadun välisellä osuudella ja vuoteen 2002 asti myös Kampintorin nurkan ja Eteläisen Rautatiekadun välisellä osuudella, mutta 2000-luvun lopussa katu muutettiin kokonaan kaksisuuntaiseksi.
Alueen suurimmat järvet ja lammet ovat Iso Polvijärvi , Keskimmäinen Polvijärvi , Pieni Polvijärvi , Iso Mertalampi , Hammaslampi , Mustalampi , Louhilampi , Lykynlampi , Pieni Mertalampi , Heinälampi ja Kalatonlampi .
Garrison väitti, että keskustiedustelupalvelu CIA:n antikommunistiset ja muut samanhenkiset ryhmittymät sekä yksilöt olivat Kennedyn murhan takana, ja että paikallisesti salaliittoon osallistuivat Dallasissa ja New Orleansissa vaikuttanut kiihkomielisten antikommunistien ryhmä - liikemies Clay Shaw, yksityisetsivä ja entinen FBI-agentti Guy Banister, ja David Ferrie, joka oli samassa siviili-ilmapartioryhmässä Lee Harvey Oswaldin kanssa 1950-luvulla.
Garrisonin yhtenä päätodistajana oli 25-vuotias vakuutusmyyjä Perry Russo, joka Garrisonin määräyksestä myös hypnoosissa ja natriumtiopentaalin vaikutuksessa ollessaan kertoi kuulleensa Oswaldin, Ferrien ja Shaw'n keskustelevan presidentin murhaamisesta Ferrien kotona pidetyissä juhlissa.
Oikeudenkäynnissä Garrison toi esille useita todistajia, jotka olivat kuulleet laukauksia myös presidentin saattueen etupuolen ruohikkoiselta kumpareelta, nähden myös luodin osuvan presidentin kasvoihin sekä ohi menneen luodin tekevän vaon nurmikolle poispäin ruohikkoiselta kumpareelta.
Nicholasin todistuksen mukaan hallitus ei suostunut Nicholasin pyyntöön toimittaa oikeudenkäyntiin röngten- ja valokuvia Kennedyn ruumiinavauksesta, eikä hallitus myöskään suostunut antamaan Nicholasille mahdollisuutta tutustua Kennedyä kuljettaneeseen autoon.
marraskuuta 1963 tapahtui valtiokaappaus, johon osallistuivat Yhdysvaltain tiedustelukollektiivin osat todennäköisimmin ilman virallista hyväksyntää, keskeisimpien ollessa CIA:n peitetoimikoneiston henkilöitä ja muita ulkopuolisia yhteistyötahoja.
Tämän jälkeen Kärpät lainasi Metsävainion loppukaudeksi monikansallisen Erste Bank Eishockey Ligan unkarilaisjoukkue Fehérvár AV19:n riveihin, kun joukkue tarvitsi vahvistusta hyökkäykseensä ja myös Kärpät halusi saada hänelle enemmän peliaikaa.
Kun alkoi näyttää siltä, ettei Laker Airways kykenisi maksamaan myöskään Airbusien hankintaan käytettyä lainaa, järjestettiin kokous, jossa olivat läsnä Freddie Laker, hänen talousneuvonantajansa sekä kaikki pankit, lentokonevalmistajat ja muut, joille Laker Airways oli velkaa.
Konkurssin jälkeen Freddie Laker haastoi British Airwaysin, British Caledonianin, Pan Amin, Trans World Airlinesin, Lufthansan, Air Francen, Swissairin, KLM:n, SAS:n, Sabenan, Alitalian ja UTA:n oikeuteen väittäen, että ne ajoivat Laker Airwaysin konkurssiin saalistushinnoittelulla.
Freddie Lakerin ja Laker Airwaysin käyttöön ottamia, nykyisin lähes jokaisen halpalentoyhtiön toimintaan kuuluvia periaatteita olivat käytettyjen konetyyppien ja sitä kautta huolto- ja koulutuskustannusten vähentäminen, vain yhden matkustusluokan tarjoaminen, pääkenttien sijaan pienemmille lentoasemille lentäminen ja aterioiden myyminen lennoilla.
Yhdysvaltain sisällissodan syttyessä huhtikuussa 1861 Scott pysyi Unionin armeijassa ja julkaisi Anakonda-suunnitelmansa, jossa Unioni suojaisi pääkaupunkinsa Washingtonin, saartaisi kaikki Konfederaation satamat, etenisi tämän jälkeen massiivisella voimalla Mississippijokea pitkin ja jakaisi näin Konfederaatio kahtia.
Lapinsirppisammal on Suomessa arvioitu erittäin uhanalaiseksi lajiksi ja se kuuluu myös luonnonsuojelulain 47 §:n mukaisiin erityisesti suojeltuihin lajeihin, joiden säilymiselle tärkeän esiintymispaikan hävittäminen tai heikentäminen on kielletty.
EU:ssa valmistettavien autojen keskimääräinen päästömäärä saa olla enintään 95 grammaa hiilidioksidia kilometriä kohden vuosina 2020–2021, ja sen jälkeen rajoitukset kiristyvät niin, että vuonna 2030 myytyjen autojen keskimääräinen päästö saa olla enää alle 60 grammaa kilometriltä.
Biokaasulle on kuitenkin edelleen monia käyttökohteita raskaassa liikenteessä kuten busseissa, kuorma-autoissa sekä laivoissa, sillä niissä sähkön käyttö kulkuvoimana ei ole realistinen ajatus vielä pitkiin aikoihin, eikä ehkä tule sitä koskaan olemaankaan.
Ajatus Apulanta-yhtyettä käsittelevästä elokuvasta syntyi, kun toimittaja Ari Väntänen koosti yhtyeen historiasta kirjaa, Apulanta – Kaikki yhdestä pahasta , ja yhtyeen historiaa haastattelussa muistellessaan Temonen alkoi jäsennellä tarinaa elokuvamuotoon.
Juri Nummelin kirjoittaa Parnassossa, että tarina kuulostaa perinteiseltä länkkäriltä, mutta monet piirteet tekevät siitä poikkeuksellisen, kuten että länkkäreissä ei juuri kuvata viljapeltojen kuihtumista ja Richterin runollinen kieli eroaa perinteisestä lännenkirjallisuuden kielestä.
Collin siirtyi itse asumaan Nizzaan Ranskan Rivieralle jonne hän rakennutti vuonna 1911 Promenade des Anglais-rantabulevardin varrelle myöhäisjugendia ja art deco-tyyliä edustaneen Villa Huovila-nimisen huvilan jonka suunnitteli arkkitehti Marius Allinges.
Collinin vanhemmat olivat hovineuvos, ylimetsänhoitaja Carl Johan Collin ja Ida Carolina Ammondt , Hän pääsi ylioppilaaksi Helsingin ruotsalaisesta normaalilyseosta 1881 ja opiskeli sitten Pariisissa Ecole Centrale des Arts et Manufactures-opistossa valmistuen insinööriksi 1888.
GNP Energyn perustaja Glenn Nøstdahl on ollut Norjassa kuluttajaviranomaisten kiinnostuksen kohteena 2000-vuosikymmeneltä alkaen, samoin kuin Suomessa tämän ja monien muiden sähkönmyyntiyhtiöiden johdossa (Fi-Nergy, 220 Energia, Werel, Suomen Energiayhtiö, 365 Hankinta, Kotimaan Energia) ollut Håkan Gustafsson.
Hän esitteli Od-voiman käsitteen yksityiskohtaisesti kirjan pituisessa artikkelissa "Fysikaalisis-fysiologisia tutkimuksia magnetismista, sähköstä, lämmöstä, valosta, kiteytymisestä ja kemiasta niiden suhteessa elinvoimiin" , joka julkaistiin erikoispainoksena arvostetussa tieteellisessä julkaisussa Annalen der Chemie und Physik.
Jaana Nyström työskenteli Helsingissä Stockmannilla ja huonekaluliikkeen myymäläpäällikkönä, minkä jälkeen hän työskenteli 7 vuotta Aurinkomatkojen matkaoppaana Italiassa, Kyproksella, Kreikassa, Espanjassa, Portugalissa, Tunisiassa, Marokossa ja Thaimaassa.
Samuel Beckett: Krapp eli Viimeinen ääninauha ( ohj. Tero Heinämäki. Circus Maximus Tampere Teatterikulma 1999, Von Kraali teater Tallinna 1999, Lume mediakeskuksen studionäyttämö Helsinki 2000, Divadlo Archa Praha 2000, Pori, Lainsuojattomat –festivaali 2000, Lambuska Festival Petroskoi 2002)
Myöhemmin selviää, että hänen sisäänsä oli sinetöity varjo nimeltä "Kuolema", koska varjojen vastainen ase nimeltä Aigis oli kykenemätön tuhoamaan sen. Kuoleman muut osat olivat jakautuneet 12 eri varjoksi, jotka ilmaantuivat vain täydenkuun aikaan.
Hän on SEESin epävirallinen johtaja ja aluksi hän salaa yksityiskohtia pimeän tunnin ja Tartaroksen alkuperästä, koska tuntee syyllisyyttä siitä miten hänen isoisänsä, Kouetsu Kirijo, johti tutkimusta, joissa sattunut onnettomuus aiheutti niiden olemassaolon.
maaliskuuta alkaa toistua uudelleen, Metis aikoo tappaa SEESin jäsenet ja pelastaa "sisarensa" tehdäkseen siitä lopun, mutta Aigis estää sen. Kun SEESin jäsenet alkavat tutkia asuntolan alle ilmestynyttä Ajan syvännettä, hän liittyy heihin.
Kun hän keskeytti kokeet estääkseen Kouetsu Kirijon aikeet ja tämä päästi varjot vapaiksi tappaen suuren osan tiedemiehistä, mukaan lukien hänet itsensä, ja aiheuttaen pimeän tunnin ja Tartaroksen olemassaolot sekä räjähdyksen, jonka seurauksista Eiichiroa syytettiin.
Joukko erilaisia suojelualueita on nyt perustettu suojelemaan Mata Atlanticaa ja sen biologista perintöä, mutta happosateet, saastuminen, salametsästäjät, salahakkuut, metsäpalot ja kasvavavt kaupunkien alueet ja maatilat aiheuttavat aktiivisesti tuhoja, erityisesti kaupunkeja ympäröivillä alueilla.
Jane Campion on ohjannut hänen elämäänsä perustuvan elokuvan Enkelin kosketus , ja Riitta Jalonen on kirjoittanut romaanin Kirkkaus, jossa hän rakentaa Framen todellisia elämänvaiheita myötäillen kuvan vuosikausien psykiatristen hoitojen jälkeen myöhemmin maailmanmaineeseen nousseesta Framesta.
Klassen tarkasteli mm. juutalaisuutta, joka hänen mukaansa oli peräisin Palestiinassa kauppakaravaaneja väijyneistä varkaista, tästä kehittyi aikaa myöten juutalaisten heimouskollisuus, joka Klassenin mukaan myöhemmin muuttui juutalaiseksi rodulliseksi uskonnoksi.
Canicross on helpoin laji jonka kautta hakea kokemusta valjakkourheilusta, sillä siihen voi osallistua liki minkärotuisen koiran kanssa hyvänsä, eikä lajiin osallistuminen edellytä suuria varustehankintoja (sääntöjen mukaiset jalkineet ja juoksuvyö, joustoköysi ja koiralle valjaat).
Oikeustieteestä oikeuslingvistiikka eroaa siten, että kun oikeustieteessä mielenkiinto kohdistuu termien merkityssisältöihin, oikeuslingvistiikassa sen sijaan huomio kohdistetaan termeihin itsessään, mutta niitä tutkittaessa tarvitaan kuitenkin oikeustieteestä saatavaa tukea.
Nimityksen oikeuslingvistiikka otti käyttöön ranskalainen oikeustieteilijä François Gény 1921 julkaistussa teoksessaan Science et technique en droit privé positif II, jossa on jakso nimeltään Observations générales, tendant à prépaper l'élaboration de la linguistique juridique eli yleisiä huomioita oikeuslingvistiikan kehittämiseksi.
YleX:n toimittajan mukaan kappale kertoo nykymaailman kiireisestä ihmisestä, jolla ei ole parisuhteelle aikaa tai joka laiminlyö sen. Toimittajan tulkinnan mukaan ”Söpö”n päähenkilö luopuu kappaleessa mahdollisuudestaan olla onnellinen "söpönä" pitämänsä henkilön kanssa tehden näin tälle eräänlaisen katkeran palveluksen.
Jan-Erik Sundströmin isä Eliel Sundström oli tuonut Oulusta mukanaan 1925 suomenhevosia ja Sundströmien hevosjalostuslinja perustui aluksi ori Einon-Tähteen ja tammoihin Lippa , Jenny sekä Tyrnävän kantaemään Huhu , jonka emälinja perustui Voimaan .
Ensimmäisen osan luvut ovat seuraavat: esihistoriallinen taide, primitiivinen taide, Amerikan muinainen taide, Islamin taide, Intia, Kiina, Japani, antiikki, antiikin perintö, länsimaisen taiteen tyylihistoria, Italia, Ranska, Englanti, saksalainen kielialue, Alankomaat, Espanja ja Portugali, Latinalainen Amerikka, Yhdysvallat, Venäjä ja Neuvostoliitto, Itä-Euroopan taide, Pohjoismaat ja moderni taide.